સાંદીપનિની શરૂઆત નાની હતી. આજે ગંગાસાગરના રૂપમાં જોઈ આનંદની અનુભૂતિ થાય છે કોઈ પણ કાર્યમાં સો કૌરવોને જોઈ નિરાશ ન થાવ. પાંચ પાંડવોને જોઈ આશાવાદી બનો. કોઈ પણ શુભ કાર્યની શરૂઆત હંમેશાં નાની હોય છે. પછી ધીરે ધીરે તે બીજ વટવૃક્ષ બને છે જેમ ગંગા જ્યારે ગૌમુખમાંથી પ્રગટ થાય છે ત્યારે તેનું સ્વરૂપ અલગ હોય છે અને જ્યારે એ ઘૂઘવતા સાગરને મળે છે ત્યારે ગંગાસાગરનું સ્વરૂપ કંઈક જુદું જ હોય છે. આવો જ કંઈક શુભ સંયોગ બન્યો હતો સુદામાપુરીમાં સાંદીપનિ સંસ્થાની શરૂઆત માટે. આજે નવા વર્ષના આરંભે અહીં વાત કરવી છે સાંદીપનિની શુભ શરૂઆત કેવી રીતે થઈ હતી.